



KLASA: UP/I-344-01/26-05/03
URBROJ: 376-05-1-26-02
Zagreb, 30. srpnja 2026.	

Na temelju članka 107. stavka 3. Zakona o elektroničkim komunikacijama (NN, br. 76/22, 14/24 i 45/26), radi provođenja regulatorne obveze nadzora cijena i vođenja troškovnog računovodstva za usluge u javnoj komunikacijskoj mreži, Vijeće Hrvatske regulatorne agencije za mrežne djelatnosti je na sjednici održanoj 30. srpnja 2026. donijelo 

ODLUKU

I. Određuje se stopa povrata uloženog kapitala u iznosu od 5,29% u svrhu provođenja regulatorne obveze nadzora cijena i vođenja troškovnog računovodstva za usluge u javnoj komunikacijskoj mreži.

II. Stopa povrata uloženog kapitala iz točke I. izreke ove odluke uvećava se za dodatnu premiju rizika u iznosu od 1,59% za ulaganja u nove mreže koje se temelje na svjetlovodnoj tehnologiji (FTTH/FTTB/FTTDP pristupne mreže). 

III. Stope povrata uloženog kapitala iz točaka I. i II. izreke ove odluke primjenjuju se u postupcima donošenja svih relevantnih odluka, na način da će se koristiti u svim novim ili izmijenjenim odlukama u koje je potrebno implementirati stope povrata uloženog kapitala. Trgovačko društvo Hrvatski Telekom d.d., Zagreb, Radnička cesta 21 je obvezno u regulatornim financijskim izvještajima primjenjivati stope povrata uloženog kapitala iz točke I. i II. izreke ove odluke. 



Obrazloženje


Hrvatska regulatorna agencija za mrežne djelatnosti (dalje: HAKOM) je odlukom od 27. studenog 2025. (KLASA: UP/I-344-01/25-05/03, URBROJ: 376-05-1-25-07) odredila vrijednost stope povrata uloženog kapitala (dalje: WACC-a) za usluge u javnoj komunikacijskoj mreži u iznosu od 5,39%. 

Istom odlukom, HAKOM je odredio da se stopa WACC-a uvećava za dodatnu premiju rizika u iznosu od 1,59% za usluge na temelju FTTH/FTTB/FTTDP koncepta. 

Vrijednosti WACC-a primjenjuju se u izračunu troškovno usmjerenih cijena usluga operatora koji su proglašeni operatorima sa značajnom tržišnom snagom na mjerodavnim tržištima i kojima je određena regulatorna obveza nadzora cijena, kao i u drugim slučajevima kada su operatori obvezni primjenjivati načelo troškovne usmjerenosti cijena na temelju odredaba Zakona o elektroničkim komunikacijama (NN br. 76/22, 14/24 i 45/26, dalje: ZEK) i/ili odluke HAKOM-a.

HAKOM je po službenoj dužnosti pokrenuo postupak ažuriranja vrijednosti WACC-a za usluge u javnoj komunikacijskoj mreži za buduće razdoblje. 

Izračun WACC-a
Radi razlika u metodologiji procjene vrijednosti parametara za izračun WACC-a od strane nacionalnih regulatornih tijela, EK je u studenom 2019. donijela Obavijest o izračunu troška kapitala za postojeću infrastrukturu u kontekstu preispitivanja nacionalnih obavijesti u sektoru elektroničkih komunikacija EU-a[footnoteRef:2] (dalje: Obavijest) u kojoj se u odjeljcima 2. do 6. detaljno opisuje metodologija za izračun vrijednosti parametara WACC-a. U odjeljku 3. opisane su specifikacije o zajedničkim pretpostavkama izračuna WACC parametara, dok je u odjeljku 7. navedeno kako je Tijelo europskih regulatora za elektroničke komunikacije (dalje: BEREC) odgovorno za godišnji izračun parametara i njihovu objavu. [2:  Commission Notice on the calculation of the cost of capital ] 


BEREC u godišnjem izračunu procjenjuje
i. parametre koji odražavaju opće gospodarske uvjete i 
ii. parametre specifične za kompanije unutar skupine usporedivih kompanija. 
Kad je riječ o parametrima koji odražavaju opće gospodarske uvjete BEREC procjenjuje nerizičnu kamatnu stopu za svaku državu članicu te jedinstvenu premiju rizika vlasničkog kapitala na razini EU-a. 
U pogledu parametara specifičnih za kompanije BEREC je u svom izvješću pripremio popis kompanija koje se mogu uvrstiti u skupinu istovrsnih kompanija te procijenio beta koeficijente vlasničkog kapitala, stupanj zaduženosti, premiju duga i trošak duga za svaku kompaniju s popisa. 

Za izračun budućih vrijednosti WACC-a HAKOM je koristio podatke iz BEREC-ovog izvješća za WACC (BoR (26) 72)[footnoteRef:3] (dalje u tekstu: Izvješće o parametrima WACC 2026.) objavljenog 2. lipnja 2026.  [3:  Berec WACC parameters report 2026] 



Vrijednost WACC-a se računa po donjoj formuli:






U nastavku odluke slijede pojašnjenja te korišteni iznosi svih parametara izračuna WACC-a prema gore navedenoj formuli.
a) [bookmark: _Toc318884778]Trošak duga CD
Trošak duga (eng. Cost of Debt) se može mjeriti izravno, kao kamatna stopa koju kompanija plaća za svoja dugovanja ili neizravno, kao premija na nerizičnu kamatnu stopu. 
Premija duga može se procijeniti kao razlika između domaće nerizične kamatne stope i prinosa na dugoročne korporativne obveznice (što je moguće bliže 10-godišnjem roku dospijeća koji se koristi za procjenu nerizične kamatne stope).
Trošak duga se računa na sljedeći način:
Trošak duga (CD) = nerizična stopa (RF) + Premija duga (DP)  

Nerizična stopa rF
Uobičajena praksa regulatornih tijela jest izračun nerizične stope (eng. Risk-Free Rate) korištenjem prinosa na 10-godišnje državne obveznice. 

HAKOM je za izračun nerizične stope primijenio metodu koja koristi prosjek mjesečnih prinosa na hrvatske državne obveznice s preostalim dospijećem od 10 godina, promatranih tijekom posljednjih pet godina (od travnja 2021. do travnja 2026.). Na temelju toga, izračunata nerizična stopa iznosi 2,78%.

Premija duga (DP)
Premija duga (eng. Debt Premium) je dodatni povrat koji zajmodavci ili investitori zahtijevaju povrh nerizične stope kao kompenzaciju za kreditni rizik. Premija duga može se procijeniti kao razlika između prinosa na korporativne i državne obveznice, računa se na sljedeći način:

Premija duga (DP) = trošak duga (CD) – nerizična stopa (RF) 

Za izračun premije duga BEREC procjenjuje prinos na dugoročne korporativne obveznice iznad nerizične stope. Izvor podataka korišten za izračun premije duga je Bloomberg, koji se koristi u financijskom i korporativnom sektoru.

Prema Obavijesti, specifični rizik kompanije (tj. premija duga) izračunat je kao razlika između prinosa na 10-godišnje obveznice svake od usporedivih kompanija i prinosa na 10-godišnje državne obveznice zemlje u kojoj je sjedište kompanije. Nakon toga je izračunata aritmetička sredina vrijednosti ove razlike za svaku kompaniju. Popis usporedivih kompanija nalazi se u Privitku 1 ove odluke.
Premija duga koja će se koristiti u izračunu je 109,5 baznih bodova, odnosno 1,10%. 

Na temelju zbroja izračunatih vrijednosti za nerizičnu kamatnu stopu i premiju duga, HAKOM je odredio ukupni trošak duga (CD) u iznosu od 3,88%. 
b) [bookmark: _Toc318884779]Trošak dioničkog kapitala (CE)
Za izračun troška dioničkog kapitala (eng. Cost of Equity), HAKOM je, sukladno Obavijesti, koristio model vrednovanja kapitalne imovine (eng. Capital Asset Pricing Model - CAPM). CAPM je model koji regulatorna tijela najčešće primjenjuju za procjenu troška dioničkog kapitala jer se temelji na jasno definiranoj teorijskoj osnovi i jednostavan je za provedbu. Trošak dioničkog kapitala računa se prema sljedećoj formuli:
CE = rF + βE x (rM – rF)

Nerizična stopa (rF)
Način na koji je HAKOM izračunao nerizičnu stopu je pojašnjen ranije, u dijelu koji se odnosi na trošak duga, te se ovdje koristi ista vrijednost koja iznosi 2,78%. 

Beta koeficijent (βE)
Beta koeficijent je mjera rizika rizične imovine u odnosu na tržišni rizik. U teoriji je jedini rizik obuhvaćen Beta koeficijentom sistemski rizik, a to je rizik koji ulagač diversifikacijom portfelja ne može ukloniti. Izračunavanje beta koeficijenta je ključni korak za izračun troška kapitala, jer omogućuje pravilno mjerenje rizika i volatilnosti u odnosu na tržište. Beta koeficijent predstavlja mjeru osjetljivosti prinosa određene dionice na promjene tržišnih prinosa u odnosu na referentni tržišni indeks (npr. S&P 500 ili STOXX Europe 600). Što je viša vrijednost Beta koeficijenta, to je veći sistemski rizik s kojim se suočavaju dioničari operatora.
Beta koeficijent se procjenjuje korištenjem regresijske analize prinosa dionica pojedine kompanije u usporedbi s prinosima tržišnog indeksa. BEREC je procijenio koeficijent beta imovine i odgovarajuću razinu zaduženosti 14 kompanija u peer grupi (skupina usporedivih kompanija). Beta vlasnički kapital, zaduženost i beta imovina procjenjuju se iz sirovih podataka o cijenama dionica dobivenih na tjednoj bazi za svaku kompaniju iz skupine usporedivih kompanija i odgovarajućeg burzovnog indeksa europskih dionica (STOXX Europe 600). Sirovi podaci dobiveni su iz Bloomberg baze podataka. 
Vrijednost beta koeficijenta i zaduženosti pojedinih kompanija unutar usporedne skupine izračunate su kao prosjek petogodišnjeg razdoblja (od 1. travnja 2021. do 1. travnja 2026.) na temelju tjednih vrijednosti.

Zaduženost je procijenjena na temelju knjigovodstvene vrijednosti neto duga poduzeća, uključujući vrijednost financijskih najmova. Nezadužena (aktivna) beta, koja odražava situaciju bez korporativne zaduženosti, i zadužena (vlasnička) beta, koja uzima u obzir korporativnu zaduženost, preračunate su prema formuli:
βa = (E/D+E)* βE + (D/D+E)* βd
gdje je:
βa – beta imovine 
βd – beta duga
βe – beta kapitala
D – dug poduzeća
E – vlasnički kapital

HAKOM je pri izračunu vrijednosti bete sa i bez zaduženja te stupnja zaduženosti uzeo u obzir prosjeke svih 14 kompanija u peer grupi, pri čemu je izračunata beta bez zaduženja (asset beta) 0,27, beta sa zaduženošću (equity beta) 0,46 i stopa zaduženosti 45,58%. Srednja vrijednost koeficijenta beta duga od 0,1 definirana je u Obavijesti. 

Na temelju prosječnih vrijednosti, vrijednost beta koeficijenta od 0,41 određena je prema gornjoj formuli i korištena je u kalkulaciji izračuna vrijednosti WACC-a. 

Premija rizika kapitala (ERP) 
Poput nerizične stope povrata, premija rizika kapitala (eng. Equity risk premium, dalje: ERP) je parametar koji odražava opću gospodarsku situaciju. ERP predstavlja dodatni povrat koji ulagači očekuju prilikom ulaganja u dionički kapital, u odnosu na ulaganja u nerizičnu imovinu (najčešće državne obveznice). ERP je namijenjen pokrivanju dodatnih rizika kojima su ulagači izloženi prilikom ulaganja u kapital, ključna je komponenta modela CAPM i koristi se za procjenu troška dioničkog kapitala.
EK smatra prikladnim izračunati jedinstvenu ERP vrijednost za cijelu EU koristeći povijesne serije tržišnih premija u državama članicama EU. Prema EK procjena jedinstvene vrijednosti ERP u cijeloj EU u skladu je s empirijskim dokazima da su financijska tržišta EU-a sve više integrirana i stoga imaju konvergentne ERP-ove.
Za izračun jedinstvenog ERP-a, BEREC je koristio podatke Morningstar 2026 (dalje: DMS), koji sadrži podatke o globalnim povratima. DMS-a za razdoblje od 1900. do 2025. za 13 zemalja država članica EU plus Norveška. Za ostalih 14 država članica EU plus Island koje nisu uključene u skup podataka DMS-a (Bugarska, Hrvatska, Cipar, Češka, Estonija, Mađarska, Latvija, Litva, Luksemburg, Malta, Poljska, Rumunjska, Slovačka i Slovenija) BEREC je koristio podatke Bloomberga, i izračunao je vrijednosti prema metodi koju koristi CFA Institut (Chartered Financial Analysts – udruga investicijskih stručnjaka). Cjelokupni proces izračuna konačne vrijednosti premije rizika kapitala detaljnije je opisan u Izvješću o parametrima WACC 2026.[footnoteRef:4] (str. 51-73).  [4:  Berec WACC parameters report 2026] 


U izračunu je HAKOM koristio premiju tržišnog rizika u iznosu od 6,15%.

Na temelju izračunatih vrijednosti za nerizičnu stopu za ulaganja, premije tržišnog rizika i Beta koeficijenta, koristeći ranije spomenuti CAPM model, HAKOM je izračunao trošak dioničkog kapitala (CE) u iznosu od 5,32%.


a) [bookmark: _Toc318884780]Stopa poreza na dobit (t)
Sukladno Metodologiji, HAKOM je pri izračunu WACC-a koristio zakonsku poreznu stopu u Republici Hrvatskoj u iznosu od 18%.

b) Omjer zaduženosti (G)
Omjer zaduženosti (eng. Gearing) mjeri odnos duga poduzeća podijeljenog s ukupnim dugom poduzeća (VD) i dioničkim kapitalom (VE) i definira se formulom:
G = VD / (VD + VE)
S obzirom da se poduzeće može financirati vlastitim kapitalom i dugom, omjer zaduženosti koristi se kao ponder (težinski faktor) u izračunu WACC-a. Cilj je odrediti optimalnu strukturu kapitala, odnosno koliki bi trebao biti udio duga, a koliki udio vlastitog kapitala u ukupnom financiranju poduzeća.
Kod optimalnog omjera zaduženosti uzeti su u obzir omjeri zaduženosti operatora elektroničkih komunikacija na europskom tržištu, pri čemu se za izračun duga koriste knjigovodstvene vrijednosti, a za izračun dioničkog kapitala tržišne vrijednosti. Prema Metodologiji definiranoj u Obavijesti, omjer zaduženosti se računa na temelju podataka o prosječnoj strukturi kapitala grupe usporedivih kompanija odabranih za razdoblje od 5 godina. 
U tu svrhu BEREC je izračunao prosječne tjedne vrijednosti dugoročnog duga i tržišne kapitalizacije za razdoblje od 1. travnja 2021 do 1. travnja 2025. na temelju Bloombergovih podataka. Nakon toga je izračunata vrijednost aritmetičke sredine za svaku kompaniju.
Popis kompanija korištenih u izračunu omjera zaduženosti nalazi se u Privitku 2 ove odluke. Vrijednost omjera zaduženosti korištena u izračunu WACC-a je 45,58%.
Na temelju svih prethodno opisanih parametara te koristeći ranije spomenutu formulu za izračun WACC-a, HAKOM je odredio konačnu vrijednost WACC-a u iznosu od 5,29%.
Slijedom navedenog, određeno je kako se navodi u točkama I. i II. izreke ove odluke.







Izračun WACC-a prikazan je u tablici niže.

	Trošak duga = RF + DP
	

	Nerizična stopa (RF)
	2,78%

	Premija na specifični rizik kompanije (DP)
	1,10%

	Trošak duga (CD)
	3,88%

	Trošak dioničkog kapitala = RF + β*ERP
	

	Nerizična stopa (RF)
	2,78%

	Beta (β)
	0,41

	Premija rizika (ERP)
	6,15%

	Trošak dioničkog kapitala (CE)
	5,32%

	Ostali parametri
	

	Stopa poreza (t)
	18%

	Omjer zaduženosti (G)
	45,58%

	WACC
	

	Nominalni WACC prije oporezivanja
	5,29%




Ad II. - Dodatna premija rizika
Prema Preporuci Europske komisije od 6. veljače 2024. o regulatornom promicanju gigabitne povezivosti: "Ako na određenom tržištu postoje obveze nadzora cijena proizvoda za veleprodajni pristup VHC mreži, dopušteni regulirani povrat trebao bi na odgovarajući način odražavati trošak postavljanja mreže i rizik koji je operator sa značajnom tržišnom snagom preuzeo u trenutku ulaganja." HAKOM je odlučio omogućiti veću premiju rizika za pristupne mreže na temelju FTTH (eng. Fiber to the home)/FTTB (eng. Fiber to the building)/FTTDP (eng. Fiber to the Distribution Point) pristupa, radi davanja daljnjeg poticaja za ulaganje u navedene pristupne mreže. Dosadašnja premija rizika bila je definirana u iznosu od 1,59%. Navedena premija rizika ne primjenjuje se na postojeću imovinu koja s razvojem pristupnih mreža nove generacije neće biti zamijenjena novom imovinom, kao što je, na primjer, postojeća kabelska kanalizacija, dok se uvećana premija rizika primjenjuje u slučaju izgradnje nove kabelske kanalizacije. 
HAKOM je i u ovoj odluci, kao i u prethodnim odlukama o WACC-u, dodatnu premiju rizika odredio korištenjem metode usporedivih vrijednosti (benchmark) na temelju dostupnih podataka u drugim zemljama članicama EU, koristeći vrijednosti koje je prikupio iz baze podataka Cullen International[footnoteRef:5]. Dodatnu premiju rizika za VHCN mrežu koristi 5 država članica EU. Popis država koje koriste dodatnu premiju rizika za VHCN mrežu nalazi se u Privitku 5 ove odluke. [5:  https://www.cullen-international.com] 

Slijedom navedenog, HAKOM je odredio da dodatna premija rizika za usluge putem FTTH/FTTB/FTTDP pristupne mreže za naredno razdoblje iznosi 1,59%.
Ad III. - Primjena WACC-a

U skladu s Obavijesti, HAKOM će provoditi ažuriranje WACC-a godišnje, a isti će se primijeniti u postupku donošenja svih relevantnih odluka u koje je potrebno implementirati WACC, na način da će se ažurirani WACC koristiti u svim novim ili izmijenjenim odlukama o cijenama.

HAKOM je u točki III. izreke odlučio da će se navedene vrijednosti WACC-a iz točaka I. i II. izreke, primjenjivati u regulatornim financijskim izvještajima HT-a počevši od godišnjih financijskih izvještaja za 2026. godinu.

Sukladno članku 30. ZEK-a o ovom prijedlogu provest će se javno savjetovanje u razdoblju 30. srpnja 2026. do 21. rujna 2026.

Slijedom svega navedenog, HAKOM je na temelju članka 16. stavka 1. točke 4. i članka 107. stavka 3. ZEK-a odlučio kao u izreci ove odluke. 

	
		ZAMJENIK PREDSJEDNIKA VIJEĆA

mr.sc. Mislav Hebel






                      [image: ]

[image: ]

PRIJEDLOG ZA JAVNO SAVJETOVANJE



	
	Ulica Roberta Frangeša-Mihanovića 9
10110 Zagreb
OIB: 87950783661
www.hakom.hr
	[image: ]



13

Privitak 1 - Popis usporedivih kompanija korištenih u izračunu parametara
(premija duga, trošak duga, nerizična kamatna stopa) 
 


	Kompanija
	Premija duga
(basis point)
	Nerizična kamatna stopa (RFR) - domaća
	Trošak duga

	Deutsche Telekom AG 
	122
	179
	301

	DIGI Communication N.V.
	197
	639
	836

	Elisa Oyj 
	68
	227
	295

	Koninklijke KPN N.V. 
	104
	202
	306

	NOS 
	-
	250
	250

	Orange S.A. 
	52
	239
	291

	Proximus S.A. 
	56
	236
	292

	Tele2 AB 
	139
	192
	331

	Telecom Italia 
	197
	325
	522

	Telefónica S.A. 
	52
	263
	315

	Telecom Austria AG 
	-
	228
	228

	Telenor 
	106
	321
	427

	Telia Company AB 
	110
	192
	302

	Vodafone Group plc 
	111
	337
	448

	Vagana sredina
	105
	
	

	Aritmetička sredina
	109,5
	
	

	
	
	
	

	
	
	
	







Privitak 2 - Popis usporedivih kompanija korištenih u izračunu parametara
(Beta koeficijenta i omjera zaduženosti) 


	Kompanija
	Equity Beta (beta sa zaduženjem)
	Asset beta (beta bez zaduženja)
	Omjer zaduženosti

	Deutsche Telekom AG 
	0.58
	0.32
	54.08%

	DIGI Communications N.V. 
	0.53
	0.27
	60.72%

	Elisa Oyj 
	0.34
	0.31
	13.51%

	Koninklijke KPN N.V. 
	0.20
	0.17
	32.18%

	NOS 
	0.34
	0.24
	42.13%

	Orange S.A. 
	0.21
	0.15
	56.46%

	Proximus S.A. 
	0.43
	0.25
	53.88%

	Tele2 AB 
	0.33
	0.27
	24.56%

	Telecom Italia 
	1.14
	0.40
	71.15%

	Telefónica S.A.
	0.63
	0.30
	62.02%

	Telecom Austria AG 
	0.48
	0.37
	28.66%

	Telenor 
	0.31
	0.24
	34.04%

	Telia Company AB 
	0.27
	0.20
	40.39%

	Vodafone Group plc 
	0.66
	0.30
	64.40%

	Ponderirani prosjek
	0,46
	0,27
	45,58%



 



Privitak 3 - Ekonomski čimbenici zemlje i nerizične stope 


	Država
	 Kreditni rejting 
	Aritmetička sredina

	Austrija
	AA1
	2.28

	Belgija
	AA3
	2.36

	Bugarska
	BAA1
	2.86

	Hrvatska
	A3
	2.78

	Cipar
	A3
	2.81

	Češka
	AA3
	3.94

	Danska
	AAA
	1.90

	Estonija
	A1
	2.79

	Finska
	AA1
	2.27

	Francuska
	AA3
	2.39

	Njemačka 
	AAA
	1.79

	Grčka
	BAA3
	3.16

	Mađarska
	BAA2
	6.53

	Irska
	AA3
	2.22

	Italija
	BAA2
	3.25

	Latvija
	A3
	2.73

	Litva 
	A2
	2.02

	Luksemburg
	AAA
	2.18

	Malta
	A2
	2.85

	Nizozemska
	AAA
	2.02

	Poljska
	A2
	5.16

	Portugal
	A3
	2.50

	Rumunjska
	BAA3
	6.39

	Slovačka
	A3
	2.69

	Slovenija
	A2
	2.48

	Španjolska
	A3
	2.63

	Švedska
	AAA
	1.92

	
	
	

	Island 
	A1
	6.05

	Norveška
	AAA
	3.21





	Država
	Geometrijska sredina %
	Aritmetička sredina %

	Austrija
	3.60%
	21.50%

	Belgija
	2.60%
	4.70%

	Bugarska
	4.50%
	4.90%

	Hrvatska
	4.80%
	4.90%

	Cipar
	20.30%
	21.20%

	Češka 
	5.20%
	5.50%

	Danska
	3.70%
	5.40%

	Estonija
	6.40%
	7.00%

	Finska
	5.70%
	9.30%

	Francuska
	3.60%
	5.90%

	Njemačka
	5.40%
	8.60%

	Grčka[footnoteRef:6] [6:  Negativna premija povezana je s činjenicom da je za vremensku seriju (od 1993.) tržište grčkih obveznica pružalo veće prinose od odgovarajućeg tržišta dionica zbog financijske krize državnih obveznica] 

	-3.50%
	2.90%

	Mađarska
	4.90%
	5.60%

	Irska
	3.30%
	5.30%

	Italija
	3.50%
	6.80%

	Latvija
	9.20%
	9.90%

	Litva
	5.30%
	5.80%

	Luksemburg[footnoteRef:7] [7:  Nedostupni podaci] 

	
	

	Malta[footnoteRef:8]  [8:  Nedostupni podaci] 


	Nizozemska
	3.80%
	6.00%

	Poljska
	3.20%
	3.80%

	Portugal
	5.40%
	9.40%

	Rumunjska
	9.50%
	10.10%

	Slovačka
	4.30%
	4.60%

	Slovenija
	5.80%
	6.30%

	Španjolska
	2.70%
	4.40%

	Švedska
	3.60%
	5.80%

	EU-ERP 
	4,80%
	6,15%

	Norveška
	3.00%
	5.80%

	Island
	5.70%
	7.00%

	EU/EEA-ERP 
	4.79%
	6.13%


Privitak 4 - Premija rizika po državama (ERP)


Privitak 5 – Popis zemalja članica EU koje koriste dodatnu premiju rizika za VHCN mrežu


	Država
	Premija za VHCN mrežu

	Belgija
	1.59%

	Češka
	1.73%

	Italija[footnoteRef:9] [9:  Izračun se temelji na podacima korištenim u okviru Odluke AGCOM n.114/24/CONS] 

	0,77%

	Njemačka
	2,48%

	Slovenija
	1,59%

	Median
	1,59%







image1.wmf
(

)

(

)

.1

1

E

pretaxD

C

WACCCGG

t

-

=+-

-


oleObject1.bin

image2.png




image3.png
REPUBLIKA HRVATSKA
HRVATSKA REGULATORNA AGENCIJA
ZA MREZNE DJELATNOSTI




image4.png
HAKOM




